Die wegraping, dikwels ook na verwys as "die geluksalige hoop", is 'n jammerlike misleiding eerder as 'n hoop. Elkeen behoort dus te weet wat die Bybel in werklikheid hieroor te sê het! Die wegraping word wyd gepredik en geglo deur baie Christene vandag. Gewilde boeke en rolprente bou temas rondom hierdie leerstelling, wat impliseer dat Christus twee maal sal kom - eerstens slegs in die lug om die gelowiges te kom wegraap na die hemel vir 'n aantal jare en dan uiteindelik weer om Sy voete op die aarde te kom neersit.
Maar u kan nie toelaat om u persoonlike verantwoordelikheid te ontduik om die waarheid te bewys nie! Diegene wat gewillig is om met omsigtigheid die Bybel te ondersoek, sal agterkom dat die "geheime wegrapings-teorie" nie stand hou met die noukeurigheid van God se Woord nie. Dis 'n totale valse leerstelling!
"Wat 'n wonderlike ervaring met die lees van hierdie boek! Reeds met die voorwoord kom jy agter dat die boek gemik is op Bybelse waarhede en nie soos heelwat ander manuskripte wat oor sensasie handel nie. Die skrywer het duidelik 'n deeglike studie gemaak oor die onderwerp en daarby het sy ook baie kennis oor die profesie van Openbaring. Dat sy erns gemaak het met die navorsing en skryf van hierdie boek sien 'n persoon reeds in die voorwoord.
Waar die wegraping in vandag se tyd deur baie mense en kerke aangehang word as die waarheid, kom die skrywer onbevrees en bewys die teendeel sistematies en ondersoekend. Alhoewel sy ander belangrike temas bespreek, word die hoofdoel telkens gevestig op die wederkoms van Christus soos die Woord ons leer. Ander temas, soos byvoorbeeld die Antichris, Eindtyd, Armagéddon en Jesus se finale Koninskap oor die wêreld word dienooreenkomstig goed gebruik om die hele gedagte van die wederkoms deur te gee.